130. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΑΣ ΤΑΞΕΩΣ Αριθ. 3398 Φ.703.3/9ιε της 3/15 Μαρτ. 1979 (ΦΕΚ Β΄ 251) Περί της διαδικασίας χορηγήσεως αδειών κυκλοφορίας και πινακίδων αριθμού κυκλοφορίας μοτοποδηλάτων, ποδηλάτων και ζωηλάτων οχημάτων. Έχοντες υπ’ όψει τας διατάξεις των άρθρων 88 και 90 του Κώδικος Οδικής Κυκλοφορίας, κυρωθέντος δια του Ν. 614/1977, αποφασίζομεν: ΚΕΦΑΛΑΙΟΝ Α΄. Άδειαι Κυκλοφορίας Άρθρον 1. Εκδίδουσαι Αρχαί. Αι άδειαι κυκλοφορίας μοτοποδηλάτων, ποδηλάτων και ζωηλάτων οχημάτων, εκδίδονται υπό των Αστυνομικών Διευθύνσεων, των Υποδ/νσεων Τροχαίας Κινήσεως και των Διοικήσεων Χωροφυλακής, ή υπό των υπό τούτων εξουσιοδοτουμένων αστυνομικών Υπηρεσιών. Αι αρχαί αύται τηρούν μητρώον των εκδιδομένων υπό τούτων αδειών, εις το όποιον καταχωρίζονται τα προσδιοριστικά του κατόχου και του οχήματος στοιχεία. Όμοιον μητρώον δια τα μοτοποδήλατα τηρείται και υπό εκάστου των Αρχηγείων Χωροφυλακής και Αστυνομίας Πόλεων δια τας υπό των Υπηρεσιών αυτών εκδιδομένας αδείας, αι οποίαι κατά την χορήγησιν των αδειών υποβάλλουν τα αναγκαία στοιχεία εις την Μηχανογραφικήν Υπηρεσίαν του οικείου Αρχηγείου. Άρθρον 8. Υποχρεώσεις κατόχων Οι εφωδιασμένοι δι’ αδείας κυκλοφορίας μοτοποδηλάτων ποδηλάτων, και ζωηλάτων οχημάτων, εις περίπτωσιν αλλαγής κατοικίας υποχρεούνται όπως εντός 15 ημερών από της εγκαταστάσεώς των εις την νέαν κατοικίαν των δηλώνουν την διεύθυνσίν των εις την εκδόσασαν την άδειαν Αρχήν. Η παράλειψις δηλώσεως της κατοικίας συνεπάγεται τας υπό των οικείων Αστυνομικών διατάξεων προβλεπομένας ποινικάς κυρώσεις. ΚΕΦΑΛΑΙΟΝ Β΄. Πινακίδες αριθμού κυκλοφορίας Άρθρον 9. Τεχνικαί προδιαγραφαί πινακίδων 1.Αι πινακίδες αριθμού κυκλοφορίας των μοτοποδηλάτων ποδηλάτων και ζωηλάτων οχημάτων κατασκευάζονται εκ φύλλων αλουμινίου πάχους 1,5 χιλιοστών έχουν δε διαστάσεις αι μεν των μοτοποδηλάτων 200Χ120 χιλιοστά, αι δε τοιαύται των ποδηλάτων και ζωηλάτων οχημάτων 150Χ90 χιλιοστά. Τα φύλλα αλουμινίου πρέπει να έχουν υποστή επιμελή επεξεργασίαν και να έχουν σκληράν και λείαν επιφάνειαν ώστε αι εκτυπούμεναι επί των πινακίδων ενδείξεις να διατηρούνται αναλλοίωτοι. «2.Οι πινακίδες φέρουν αντανακλαστική επιφάνεια. Το αντανακλαστικό υλικό που θα χρησιμοποιείται πρέπει να εφαρμόζεται κατά τέτοιο τρόπο ώστε να δίνει συνεχή την αντανακλαστική επιφάνεια από οποιαδήποτε γωνία παρατηρήσεως, αποτελείται δε από μικροσκοπικούς σφαιρικούς φακούς ενσωματωμένους μέσα σε πλαστικό φύλλο που πρέπει να προσφύεται τελείως πάνω στο φορέα, σύμφωνα με όλες τις απαιτήσεις της τεχνολογίας. Η γραμμή κοπής περιγράμματος πρέπει να προστατεύεται με κατάλληλο διαφανές βερνίκι ή με στεγανοποιητικά άκρα. Το αντανακλαστικό υλικό πρέπει να έχει εξωτερική επιφάνεια τελείως επίπεδη για να περιορίζεται στο ελάχιστο η συσσώρευση σκόνης και ακαθαρσιών. Το αντανακλαστικό υλικό πού επικολλάται στο φορέα (πινακίδα από φύλλο αλουμινίου), πρέπει να είναι αρκετά ελαστικό, ώστε να μην κάνει ρωγμές στη φάση της διαμορφώσεως των ανάγλυφων αριθμών και γραμμάτων». Η παρ. 2 αντικαταστάθηκε ως άνω από την 15855 Φ.703.3/15/17 Νοεμ.1979-10 Ιαν. 1980 (ΦΕΚ Β΄ 17) αποφ. Υπ. Δημοσίας Τάξεως, Διόρθ. Σφαλμ. στο ΦΕΚ Β΄ 133/13 Φεβρ. 1980. 3.Αι πινακίδες των μοτ/των, των ποδηλάτων και των ζωηλάτων οχημάτων, φέρουν οριζοντίαν νεύρωσιν ή γραμμήν πλάτους 5 χιλ/στών και βάθους (εφ’ όσον πρόκειται περί νευρώσεως) 1 χιλιοστού η οποία χωρίζει την πινακίδα εις δύο τμήματα ως ακολούθως: α)Το άνω τμήμα των πινακίδων των μοτ/των θα έχει πλάτος 40 χιλιοστών και το κάτω τμήμα θα έχει πλάτος 80 χιλιοστών. β)Το άνω τμήμα των πινακίδων των ποδηλάτων και ζωηλάτων οχημάτων θα έχει πλάτος 40 χιλιοστών και το κάτω τμήμα 50 χιλιοστών. Εις το άνω τμήμα των πινακίδων αναγράφεται ο συνδυασμός των γραμμάτων και εις κάτω τμήμα αυτών ο αριθμός κυκλοφορίας. (Αντί για τη σελ. 208,893(α) Σελ. 208,893(β) Τεύχος 762-Σελ. 35 Γενικά περί κυκλοφορίας αυτοκινήτων 21.Ε.α.130 4.Ο συνδυασμός των γραμμάτων και ο αριθμός γράφονται δια μαύρου χρώματος, έχουν δε τας εξής διαστάσεις: α)Δια τας πινακίδας των μοτοποδηλάτων: (1)Διαστάσεις γραμμάτων:Ύψος 30 χιλιοστά Πλάτος 20 χιλιοστά Πάχος γραφής 7 χιλιοστά. (2)Διαστάσεις αριθμών:Ύψος 60 χιλιοστά Πλάτος 40 χιλιοστά Πάχος γραφής 10 χιλιοστά. β)Δια τας πινακίδας των ποδηλάτων και ζωηλάτων οχημάτων: (1)Διαστάσεις γραμμάτων:Ύψος 30 χιλιοστά Πλάτος 20 χιλιοστά Πάχος γραφής 7 χιλιοστά. (2)Διαστάσεις αριθμών:Ύψος 40 χιλιοστά Πλάτος 30 χιλιοστά Πάχος γραφής 5 χιλιοστά. Άρθρον 10. Αριθμοί κυκλοφορίας 1.Η αρίθμησις των πινακίδων αριθμού κυκλοφορίας των μοτοποδηλάτων, ποδηλάτων και ζωηλάτων οχημάτων γίνεται δια συνδυασμού δύο εκ των κεφαλαίων γραμμάτων Α. Β. Ε. Ζ. Η. Ι. Κ. Μ. Ν. Ο. Ρ. Τ. Υ. Χ. και ενός αριθμού από 1 έως 9.999. 2.Οι συνδυασμοί των γραμμάτων κατανέμονται ως ακολούθως: α)Δια τας περιοχάς τας Αστυνομευομένας υπό του Σώματος της Χωροφυλακής οι συνδυασμοί έχουν ως αρχικόν γράμμα ένα εκ των γραμμάτων Η. Ι. Κ. Μ. Ν. Ο. Ρ. Τ. Υ. Χ. και ως δεύτερον τοιούτον ένα εκ των 14 γραμμάτων της παραγράφου 1 του παρόντος άρθρου. β)Δια τάς περιοχάς Αστυνομευομένας υπό του Σώματος της Αστυνομίας Πόλεων οι συνδυασμοί έχουν ως αρχικόν γράμμα ένα εκ των γραμμάτων Α. Β. Ε. Ζ. και ως δεύτερον τοιούτον ένα εκ των 14 γραμμάτων της παραγράφου 1 του παρόντος άρθρου. 3.Η κατανομή των συνδυασμών εις τας διαφόρους Υπηρεσίας εκάστου σώματος γίνεται δια διαταγής του οικείου Αρχηγείου. Η διαταγή αύτη εκάστου Αρχηγείου κοινοποιείται και προς το Αρχηγείον του ετέρου Σώματος. Άρθρον 11. Τοποθέτησις πινακίδων 1.Έκαστον μοτοποδήλατον, ποδήλατον και ζωήλατον όχημα φέρει μίαν πινακίδα αριθμού κυκλοφορίας στερεώς προσηρμοσμένην επ’ αυτού. Αι πινακίδες τοποθετούνται οριζοντίως ως εξής: α)Εις τα μοτοποδήλατα και τα ποδήλατα η πινακίς τοποθετείται εις το οπίσθιον μέρος αυτών κάτωθι του ερυθρού φωτός ή ανακλαστήρος. Προκειμένου περί τριτρόχων φερόντων το κάνιστρον (κιβωτάμαξαν) όπισθεν η πινακίς τοποθετείται εις το μέσον της οπισθίας πλευράς του κανίστρου. β)Εις τα ζωήλατα οχήματα η πινακίς τοποθετείται εις το άνω μέρος του οπισθίου άκρου της αριστεράς πλευράς του οχήματος. 2.Αι ανοιγόμεναι προς στήριξιν των πινακίδων οπαί πρέπει να μη προκαλούν αλλοίωσιν των αναγραφομένων επ’ αυτών ενδείξεων. Σελ. 208,894(β) Τεύχος 762-Σελ. 36 Άρθρον 12. Προμήθεια πινακίδων. 1.Η προμήθεια των πινακίδων αριθμού κυκλοφορίας των μοτοποδηλάτων ποδηλάτων και ζωηλάτων οχημάτων γίνεται μερίμνη των ενδιαφερομένων. Η οικεία Αστυνομική Αρχή με την κατάθεσιν των δικαιολογητικών εκδόσεως αδείας κυκλοφορίας των οχημάτων τούτων χορηγεί, εις τον ενδιαφερόμενον ενυπόγραφον και εσφραγισμένον σημείωμα επί του οποίου αναγράφεται ο αριθμός κυκλοφορίας δια την επί της πινακίδος αναγραφήν αυτού. 2.Ανάμιξις των Αστυνομικών Υπηρεσιών εις θέματα προμηθείας ή κατασκευής πινακίδων απαγορεύεται. Άρθρον 13. Αντικατάστασις πινακίδων Αδειών κυκλοφορίας 1.Αι πινακίδες αριθμού κυκλοφορίας των μοτοποδηλάτων, ποδηλάτων και ζωηλάτων οχημάτων αντικαθίστανται εις περίπτωσιν φθοράς, απωλείας, καταστροφής ή κλοπής αυτών. Δια την αντικαστάσιν ο ενδιαφερόμενος υποβάλλει αίτησιν μετά της υπό του Ν.Δ. 105/1969 προβλεπομένης δηλώσεως, της οποίας η ακρίβεια του περιεχομένου ελέγχεται υπό της οικείας Αστυνομικής Αρχής. 2.Εις περίπτωσιν απωλείας φθοράς η κλοπής της αδείας κυκλοφορίας μοτοποδηλάτων, ποδηλάτων και ζωηλάτων οχημάτων εκδίδεται αντίγραφον ταύτης υπό της οικείας Υπηρεσίας κατά την εις την προηγουμένην παράγραφον καθοριζομένην διαδικασίαν. Άρθρον 14. Τύπος-Έντυπων 1-3.(Περιέχονται τύποι εντύπων για την έκδοση αδειών κυκλφοορίας). 4.Δια διαταγής του οικείου Αρχηγού δύναται: α)Να αναπροσαρμόζεται ο τύπος των υπό του παρόντος άρθρου καθοριζομένων εντύπων ή και να ορίζεται άλλος τύπος αυτών, εξαιρέσει των εντύπων της αδείας κυκλοφορίας μοτοποδηλάτων, ποδηλάτων και ζωηλάτων οχημάτων. β)Να καθορισθεί η υπό των εκδιδουσών τας αδείας κυκλοφορίας Υπηρεσιών χορήγησις των ανωτέρω εντύπων (αιτήσεων–αδειών) εις τους ενδιαφερόμενους καταβαλλομένου του αντιτίμου αυτών υπό των αιτούτων. Τελικαί Διατάξεις Άρθρ.15.-1.Πινακίδες αριθμού κυκλοφορίας μοτοποδηλάτων, ποδηλάτων και ζωηλάτων οχημάτων χορηγούμεναι δι’ αδείας κυκλοφορίας εκδιδομένας το πρώτον ή ανανεουμένας από 1-4-1979 και εφ’ εξής πρέπει να πληρούν τας υπό της παρούσης αποφάσεως καθοριζομένας προδιαγραφάς. 2.Η υπ’ αριθ. 7913 Φ.703.3/9Δ από 30-5-1978 απόφασίς μας (ΦΕΚ τ.Β΄ 529/1978), ως ετροποποιήθη δια των υπ’ αριθ. 15474 Φ.703.3/9Η από 19-9-1978, 19628 Φ.703.3/9ιβ από 2-12-1978 και υπ’ αριθ. 13913 Φ.709.11/5γ από 14-9-1978 (ΦΕΚ τ.Β΄ 853/1978) ομοίων μας, καταργείται. 21.Ε.α.130 Γενικά περί κυκλοφορίας αυτοκινήτων Άρθρον 2. Άδειαι κυκλοφορίας μοτοποδηλάτων. 1.Δια την έκδοσιν αδείας κυκλοφορίας μοτοποδηλάτου υποβάλλονται τα ακόλουθα δικαιολογητικά: α)Αίτησις του κυρίου ή κατόχου του μοτοποδηλάτου με το ανάλογον χαρτόσημον και ένσημον. (Αντί για τη σελ. 208,891(β) Σελ. 208,891(γ) Τεύχος Ε42-Σελ. 49 Γενικά περί κυκλοφορίας αυτοκινήτων 21.Ε.α.127-130 β)Αποδεικτικόν κυριότητος του μοτοποδηλάτου εις το οποίον εμφαίνονται τα στοιχεία ταυτότητος του πωλητού και αγοραστού, ως επίσης το εργοστάσιον κατασκευής του μοτοποδηλάτου, ο τύπος (μάρκα) ο χρωματισμός και οι αριθμοί κινητήρος και πλαισίου αυτού. Ως αποδεικτικόν κυριότητος λογίζεται: (1)Το τιμολόγιον πωλήσεως ή το δελτίον λιανικής πωλήσεως. (2)Ιδιωτικόν συμφωνητικόν πωλήσεως θεωρημένον δια το γνήσιον της υπογραφής πωλητού και αγοραστού. (3)Πιστοποιητικόν Τελωνείου δια τα μοτοποδήλατα τα εισαγόμενα εκ του εξωτερικού υπό ιδιωτών δι’ ιδίαν αυτών χρήσιν. (4)Παν έτερον επίσημον έγγραφον αποδεικνύον την νόμιμον κατοχήν του μοτοποδηλάτου (π.χ. παλαιά άδεια κυκλοφορίας, έγγραφον ΟΔΙΔΥ κ.λπ.). γ)Αντίγραφον εγγράφου της οικείας Υπηρεσίας του Υπουργείου Συγκοινωνιών, αφορώντος την έγκρισιν του τύπου του μοτοποδηλάτου (άρθρον 84 παράγρ. 1 Κ.Ο.Κ.). Το έγγραφον τούτο δεν απαιτείται εφ΄ όσον υπάρχει παλαιά άδεια κυκλοφορίας ή η εκδίδουσα την άδειαν Υπηρεσία έχει ενημερωθή περί της εγκρίσεως του τύπου του μοτοποδηλάτου καθ’ οιονδήποτε τρόπον. δ)Τριπλότυπον καταβολής των τελών κυκλοφορίας δια το έτος δια το οποίον εκδίδεται η άδεια. Εις περίπτωσιν μεταβιβάσεως μοτοποδηλάτου εντός του έτους ισχύος της αδείας δεν απαιτείται προσκόμισις του τριπλοτύπου τούτου, εφ’ όσον αποδεικνύεται ότι κατεβλήθησαν τα δια το έτος αυτό τέλη κυκλοφορίας. ε)Έντυπον αδείας κυκλοφορίας, μετά του αναλογούντος ενσημοχάρτου. στ)Η παλαιά άδεια κυκλοφορίας του μοτοποδηλάτου, εφ’ όσον είχε εκδοθεί τοιαύτη. Εις την περίπτωσιν αυτήν χορηγείται εις τον ενδιαφερόμενον σχετικόν σημείωμα δια την κυκλοφορίαν του μοτοποδηλάτου μέχρις εκδόσεως της νέας αδείας. 2.Εις περίπτωσιν κυκλοφορίας άνευ αδείας κυκλοφορίας, ή με άδειαν της οποίας η ισχύς έχει λήξει συντάσσεται υπό του βεβαιούντος την παράβασιν οργάνου έκθεσις, η οποία δια της Υπηρεσίας του διαβιβάζεται εις τον οικείον Οικονομικόν Έφορον δια την εφαρμογήν των νομίμων. Ο Τύπος της εκθέσεως ταύτης καθορίζεται υπό των Αρχηγείων Χωροφυλακής και Αστυνομίας Πόλεων. 3.Κατά την μεταβίβασιν μοτοποδηλάτου εφοδιασμένου με ισχύουσαν άδειαν κυκλοφορίας ο αγοραστής και ο πωλητής υποχρεούνται όπως εντός προθεσμίας 10 ημερών από της αγοραπωλησίας προσκομίσουν την άδειαν κυκλοφορίας εις την πλησιεστέραν Αστυνομικήν Αρχήν την ασκούσαν την υπηρεσίαν τροχαίας, η οποία προβαίνει εις την ακύρωσιν της αδείας δια της συμπληρώσεως της επί του σώματος αυτής υπαρχούσης ακολούθου πράξεως μεταβιβάσεως Σελ. 208,892(γ) Τεύχος Ε42-Σελ. 50 ΑΚΥΡΟΣ Μετεβιβάσθη την…… εις τον ………………….. ……………………….κάτοικον …………… οδός …………………….. αριθ…………………………. Ο νέος κάτοχος εντός μηνός από σήμερον υποχρεούται να εφοδιασθή δια νέας αδείας.          (Χρονολογία, υπογραφή, σφραγίς) Η ούτως ακυρουμένη άδεια ισχύει προσωρινώς μέχρις εκδόσεως της νέας αδείας πάντως ουχί πέραν του μηνός, κατατίθεται δε ως δικαιολογητικόν δια την έκδοσιν της επ’ ονόματι του αγοραστού τοιαύτης. Μετά την έκδοσιν της νέας αδείας η παλαιά τοιαύτη διαβιβάζεται εις την εκδόσασαν αυτήν Αρχήν προς ενημέρωσίν της. 4.Εάν μοτοποδήλατον εφοδιασμένον δι’ αδείας κυκλοφορίας (ισχυούσης ή μη) καταστραφή ή εξαχθή εις το εξωτερικόν ή καθ’ οιονδήποτε τρόπον καταστή ακατάλληλον προς περαιτέρω κυκλοφορίαν, ο ιδιοκτήτης ή κάτοχος αυτού υποχρεούται να παραδώση την άδειαν κυκλοφορίας και τας πινακίδας αριθμού κυκλοφορίας εις την εκδόσασαν την άδειαν Αρχήν. Άρθρον 3. Διακρίσεις μοτοποδηλάτων 1.Τα μοτοποδήλατα διακρίνονται εις επιβατηγά και φορτηγά. Επιβατηγά είναι τα προοριζόμενα κυρίως δια την μεταφοράν προσώπων, φορτηγά, δε τα προοριζόμενα κυρίως δια την μεταφοράν πραγμάτων. Τα φορτηγά μοτοποδήλατα πρέπει να έχουν τρεις τροχούς και κάνιστρον (πήγμα) 2.Τα μοτοποδήλατα είναι οχήματα ιδιωτικής χρήσεως, απαγορεύεται δε η δι’ αυτών μεταφορά επί κομίστρω προσώπων ή πραγμάτων. Άρθρον 4. Άδειαι κυκλοφορίας ποδηλάτων 1.Δια την έκδοσιν αδείας κυκλοφορίας ποδηλάτου υποβάλλονται τα ακόλουθα δικαιολογητικά: α)Αίτησις του κυρίου ή κατόχου του ποδηλάτου με το ανάλογον χαρτόσημον και ένσημον. β)Αποδεικτικόν κυριότητος του ποδηλάτου εις το οποίον εμφαίνονται το εργοστάσιον κατασκευής του ποδηλάτου ο χρωματισμός και ο τύπος (μάρκα) αυτού και ο αριθμός σκελετού. Τα οριζόμενα εις το άρθρο 2 παράγρ. 1 περίπτ. β΄ της παρούσης περί των εγγράφων αποδείξεως της κυριότητος των μοτοποδηλάτων εφαρμόζονται και επί των αποδεικτικών κυριότητος ποδηλάτων. γ)Έντυπον αδείας κυκλοφορίας μετά του αναλογούντος ενσημοχαρτοσήμου. δ)Η παλαιά άδεια κυκλοφορίας του ποδηλάτου εφ’ όσον είχεν εκδοθή τοιαύτη. 2.Τα οριζόμενα εις τας παραγράφους 3 και 4 του άρθρου 2 της παρούσης εφαρμόζονται και επί των αδειών κυκλοφορίας ποδηλάτων. 21.Ε.α.130 Γενικά περί κυκλοφορίας αυτοκινήτων Άρθρον 5. Άδειαι κυκλοφορίας ζωηλάτων οχημάτων 1.Δια την έκδοσιν αδείας κυκλοφορίας ζωηλάτων οχημάτων υποβάλλονται τα ακόλουθα δικαιολογητικά: α)Αίτησις του κυρίου ή κατόχου του οχήματος με το ανάλογον χαρτόσημον και ένσημον. β)Έντυπον αδείας κυκλοφορίας μετά του αναλογούντος ενσημοχαρτοσήμου. 2.Τα οριζόμενα εις τας παραγράφους 3 και 4 του άρθρου 2 της παρούσης εφαρμόζονται και επί των αδειών κυκλοφορίας ζωηλάτων οχημάτων. 3.Η άδεια κυκλοφορίας ζωηλάτων οχημάτων εις τους οικισμούς οι οποίοι κατά τας οικείας διατάξεις, έχουν κηρυχθή ως οικισμοί ιστορικής ή παραδοσιακής σημασίας, χορηγείται μετά προηγουμένην γνώμην της αρμοδίας τοπικής Υπηρεσίας του Υπουργείου Πολιτισμού και Επιστημών. Η διάταξις αύτη εφαρμόζεται έστω και αν το όχημα δια το οποίον εκδίδεται η άδεια πρόκειται να κυκλοφορή εις τοιούτους οικισμούς μόνον περιστασιακώς. Άρθρον 6. Διατυπώσεις χορηγήσεως αδειών 1.Αι χορηγούσαι τας αδείας κυκλοφορίας μοτοποδηλάτων, ποδηλάτων και ζωηλάτων οχημάτων Αστυνομικαί Αρχαί υποχρεούνται προ της χορηγήσεως της αδείας, να διαπιστώνουν εάν το όχημα πληροί τας υπό του Κώδικος Οδικής κυκλοφορίας και των εις εκτέλεσιν αυτού εκδιδομένων Διαταγμάτων και Αποφάσεων καθοριζομένας προδιαγραφάς (διαστάσεις τύπος επισώτρων, βοηθητικά όργανα και εξαρτήματα κλπ). 2.Εις περίπτωσιν μεταβιβάσεως του οχήματος εκδίδεται νέα άδεια με τον ίδιον όμως αριθμόν κυκλοφορίας ανεξαρτήτως του αν η άδεια εκδίδεται υπό της αυτής ή άλλης Αρχής. Άρθρον 7. Χρόνος ισχύος αδειών 1.Αι άδειαι κυκλοφορίας ποδηλάτων και ζωηλάτων οχημάτων παύουν ισχύουσαι εις περίπτωσιν μεταβιβάσεως των οχημάτων τούτων. 2.Αι άδειαι κυκλοφορίας μοτοποδηλάτων ισχύουν δια το ημερολογιακόν έτος εντός του οποίου εκδίδονται. Αύται ανανεώνονται εντός του πρώτου διμήνου εκάστου έτους επί τη προσκομίσει του τριπλοτύπου πληρωμής των τελών κυκλοφορίας, κατά τα οριζόμενα υπό του άρθρου 10 παρ. 2 του Α.Σ. 236/1967 και Ν.Δ. 436/1974. Η ενεργούσα την ανανέωσιν Υπηρεσία θέτει επί της αδείας σφραγίδα με την ένδειξιν «ΑΝΑΝΕΟΥΤΑΙ ΔΙΑ ΤΟ ΕΤΟΣ…….» ή συμπληρώνει την τυχόν υπάρχουσαν επί του εντύπου της αδείας αντίστοιχον ένδειξιν, κάτωθι δε της ενδείξεως ταύτης τίθεται υπογραφή και η σφραγίς της Υπηρεσίας. 